b'\n_START_ARTICLE_\nSuomen Kulttuuriperint\xc3\xb6kasvatuksen seura\n_START_PARAGRAPH_\nSuomen Kulttuuriperint\xc3\xb6kasvatuksen seura ry. on kulttuuriperint\xc3\xb6kasvatuksen edist\xc3\xa4miseen, kehitt\xc3\xa4miseen ja tukemiseen erikoistunut avoin kansalaisj\xc3\xa4rjest\xc3\xb6. Se on perustettu vuonna 2006. Seuran toiminta koostuu kasvattajien tukemisesta, aktiivisesta yhteiskunnallisesta vaikuttamisesta sek\xc3\xa4 tiedottamisesta.\n_START_SECTION_\nOrganisaatio\n_START_PARAGRAPH_\nSuomen Kulttuuriperint\xc3\xb6kasvatuksen seura ry. on valtakunnallinen j\xc3\xa4rjest\xc3\xb6. J\xc3\xa4rjest\xc3\xb6\xc3\xb6n voi liitty\xc3\xa4 sek\xc3\xa4 henkil\xc3\xb6- tai yhteis\xc3\xb6j\xc3\xa4seni\xc3\xa4. Seura aloitti toimintansa vuonna 2006.\n_START_SECTION_\nToiminta ja tavoitteet\n_START_PARAGRAPH_\nSuomen Kulttuuriperint\xc3\xb6kasvatuksen seura edist\xc3\xa4\xc3\xa4 kulttuuriperint\xc3\xb6- ja kulttuuriymp\xc3\xa4rist\xc3\xb6kasvatusta. Toiminnan tavoitteena on tukea lasten ja nuorten kulttuurista osaamista ja osallisuutta sek\xc3\xa4 kulttuuristen oikeuksien toteutumista. Seura toteuttaa kehitt\xc3\xa4misprojekteja, antaa lausuntoja ja on j\xc3\xa4senen\xc3\xa4 useissa asiantuntijaty\xc3\xb6ryhmiss\xc3\xa4._NEWLINE_Kulttuuriperint\xc3\xb6 m\xc3\xa4\xc3\xa4rittyy pitk\xc3\xa4lti yhteiskunnassa vallitsevien arvojen perusteella. Seura edist\xc3\xa4\xc3\xa4 kulttuuriperinn\xc3\xb6n tuntemuksen yhteiskunnallista merkitt\xc3\xa4vyytt\xc3\xa4 sek\xc3\xa4 tukee yksil\xc3\xb6iden valmiuksia osallistua kulttuuriperint\xc3\xb6\xc3\xb6n liittyvien arvojen tunnistamiseen ja m\xc3\xa4\xc3\xa4rittelyyn. Lis\xc3\xa4ksi seura on aloitteellinen ja osallistuu yhteiskunnalliseen keskusteluun.'